ข้อพิพาททางกฎหมาย

1. ลูกหนี้และเงินให้กู้ยืมแก่บริษัท พลาสติก พรีซิชั่น อินดัสตรี้ จำกัด เกิดจากการปรับโครงสร้างหนี้
เมื่อวันที่ 30 ธันวาคม 2546
บริษัทได้ทำสัญญาเปลี่ยนแปลงตารางการรับชำระคืนเงินกู้กับบริษัทที่เกี่ยวข้องกันข้างต้น
โดยบริษัทจะได้รับชำระคืนเป็นงวดรายเดือน เดือนละ 1,000,000 บาท จำนวน 30 งวด
และงวดสุดท้าย จำนวน 564,069 บาท เริ่มตั้งแต่วันที่ 5 มกราคม 2548
และไม่มีการคิดดอกเบี้ยจากการปรับโครงสร้างหนี้ดังกล่าว
บริษัทได้บันทึกหนี้ตามมูลค่าปัจจุบันของหนี้ที่จะได้รับคืนจำนวน 29,183,370 บาท (อัตราคิดลด
3.53% อัตราดอกเบี้ยที่แท้จริงตามสัญญาเดิม)
นอกจากนี้บริษัทได้รับสิทธิที่จะขอแปลงหนี้เป็นทุนของบริษัทที่เกี่ยวข้องกันดังกล่าว ในราคาที่ตราไว้
(ปัจจุบันหุ้นละ 10 บาท) ในวงเงิน 15 ล้านบาท โดยมีอายุ 2 ปี นับแต่วันที่ลงนามในสัญญา
และหากบริษัทที่เกี่ยวข้องกันดังกล่าวผิดนัดชำระหนี้ บริษัทมีสิทธิที่จะขอเรียกคืนเงินกู้ทั้งจำนวน
พร้อมอัตราดอกเบี้ยผิดนัดในอัตราร้อยละ 7.5 ต่อปี
บริษัทพิจารณาตั้งค่าเผื่อหนี้สงสัยจะสูญสำหรับลูกหนี้และเงินให้กู้ยืมแล้วทั้งจำนวน
เนื่องจากบริษัทที่เกี่ยวข้องดังกล่าวไม่สามารถจ่ายชำระคืนเงินกู้ตามสัญญาได้

ในปี 2548 บริษัทได้แต่งตั้งทนายความเพื่อดำเนินการทางกฎหมายต่อบริษัท พลาสติก พรีซิชั่น
อินดัสตรี้ จำกัด และได้ยื่นฟ้องร้องต่อศาลแพ่งเมื่อวันที่ 25 พฤศจิกายน 2548 เมื่อวันที่ 12
กันยายน 2549 บริษัท พลาสติก พรีซิชั่น อินดัสตรี้ จำกัด
ได้ขอทำสัญญาประนีประนอมยอมความต่อหน้าศาล โดยจะชำระเงินจำนวน 34,922,589 บาท
โดยผ่อนชำระเป็นงวดๆ งวดละ 1 เดือน ทุกวันที่ 5 ของเดือน งวดละ 300,000 บาท
โดยเริ่มงวดแรกวันที่ 5 ตุลาคม 2549 จนครบจำนวน หากผิดนัดชำระหนี้แม้งวดใดงวดหนึ่ง
ให้ถือว่าผิดนัดทั้งหมด และยินยอมให้บังคับคดีได้ทันทีและยอมรับผิดชำระดอกเบี้ยร้อยละ 7.5 ต่อปี
ซึ่งบริษัท พลาสติก พรีซิชั่น อินดัสตรี้ จำกัด ได้ผิดนัดชำระตั้งแต่งวดแรก
บริษัทจึงดำเนินการบังคับคดีต่อศาลโดยศาลแต่งตั้งเจ้าพนักงานบังคับคดี ลงวันที่ 28 พฤศจิกายน
2549 ดังนั้นบริษัทจึงจำหน่าย ลูกหนี้ บริษัท พลาสติก พรีซิชั่น อินดัสตรี้ จำกัด เป็นหนี้สูญ
เนื่องจากผลสิ้นสุดของคดี

2. เมื่อวันที่ 10 มิถุนายน 2547 บริษัทได้ถูกฟ้องร้องเรียกค่าเสียหายโดย บริษัท อีโตชู
(ประเทศไทย) จำกัด โดยยื่นฟ้องบริษัทในฐานะผู้ค้ำประกันเพื่อให้จ่ายชำระเงินแก่โจทก์ แทนบริษัท
พลาสติก พรีซิชั่น อินดัสตรี้ จำกัด จำนวนทั้งสิ้น 37,527,303 บาท ซึ่งบริษัทได้บันทึกไว้ในบัญชี
“หนี้สินจากภาระค้ำประกัน” ณ วันที่ 31 ธันวาคม 2549
บริษัทได้บันทึกหนี้สินจากภาระค้ำประกันไว้จำนวนทั้งสิ้น 39,454,784 บาท
ซึ่งคำนวณจากมูลหนี้ตามคำฟ้อง 32,493,511 บาท พร้อมดอกเบี้ย 6,961,273 บาท
(อัตราดอกเบี้ยร้อยละ 7.5 ต่อปี)
ต่อมาบริษัทได้ยื่นอุทธรณ์และคำร้องขอทุเลาการบังคับคดีต่อศาลเมื่อวันที่ 12 มกราคม 2550
และเมื่อวันที่ 21 กันยายน 2550 บริษัทได้ทำสัญญาประนีประนอมยอมความต่อกันในชั้นศาลอุทธรณ์
โดยตกลงยินยอมชำระหนี้เงินต้น จำนวน 32,493,511 บาท
พร้อมค่าใช้จ่ายในการดำเนินคดีบางส่วนเป็นจำนวน 1,725,000 บาท รวมจำนวนเงินทั้งสิ้น
34,218,511 บาท
บริษัทบันทึกผลต่างของหนี้สินจากภาระค้ำประกันที่บริษัทประมาณการไว้เดิมกับหนี้สินที่ต้องจ่ายชำระลดลงจำนวน
4,985,133 บาท และได้แสดงเป็นรายได้ในงบกำไรขาดทุนสำหรับปีสิ้นสุดวันที่ 31 ธันวาคม 2550
โดยบริษัทตกลงจ่ายชำระในวันทำสัญญาจำนวน 5,000,000 บาท ส่วนที่เหลือ 29,218,511 บาท
จ่ายชำระเป็นงวดรายเดือน รวมทั้งสิ้น 8 งวด งวดละ 3,652,314 บาท
ชำระงวดแรกภายในวันที่ 30 ตุลาคม 2550 ครบกำหนดวันที่ 30 พฤษภาคม 2551
และบริษัทได้ใช้สิทธิไล่เบี้ยทุนทรัพย์ที่ฟ้องรวมค่าใช้จ่ายในการดำเนินคดีต่อ บริษัท พลาสติก พรีซิชั่น
อินดัสตรี้ จำกัดแล้ว และบันทึกไว้ในบัญชี เงินให้กู้ยืมบริษัทที่เกี่ยวข้องกัน จำนวนทั้งสิ้น
34,469,651 บาท อย่างไรก็ตาม บริษัทคาดว่าบริษัทดังกล่าวไม่สามารถจ่ายชำระหนี้ให้แก่บริษัทได้
จึงพิจารณาตั้งค่าเผื่อหนี้สงสัยจะสูญสำหรับรายการดังกล่าวทั้งจำนวน